කෙසේ වෙතත්, නාම යෝජනා සම්බන්ධයෙන් එකඟතාවයකට පැමිණිය හැකි දිස්ත්‍රික්ක සඳහා එක්සත් ජාතික පෙරමුණ යටතේ තරඟ වැදීමට කටයුතු කරන බවයි හිරු ප්‍රවෘත්ති අංශයට අදහස් දක්වමින් අමාත්‍ය මනෝ ගනේෂන් කියා සිටියේ.මේ අතර, ඒකාබද්ධ විපක්ෂය නියෝජනය කරන ලංකා සම සමාජ පක්ෂය ද පළාත් පාලන මැතිවරණයේදී ආයතන කිහිපයක් සඳහා තනිව තරඟ වැදීමට තීරණය කර තිබෙනවා.ශ්‍රී ලංකා පොදුජන පෙරමුණ නිර්මාණය වූයේ චීන රජයේ වුවමනාවකටදැයි සැකයක් මතු වන බව එක්සත් ජාතික පක්ෂ පාර්ලිමේන්තු මන්ත්‍රී චමින්ද විජේසිරි කියා සිටියේ බණ්ඩාරවෙල ඊයේ පැවැති ජන හමුවකට එක්වෙමින්.මේ අතර, පළාත් පාලන ආයතන මැතිවරණය සඳහා නාම යෝජනා ලබාදීමේදී ප්‍රධාන පක්ෂවල අර්බුද මතුව ඇති බවයි ජනතා විමුක්ති පෙරමුණේ නායක, පාර්ලිමේන්තු මන්ත්‍රී අනුර කුමාර දිසානායක කොළඹ අද පැවැති මාධ්‍ය හමුවකට එක්වෙමින් සඳහන් කළේ.